Els blogs de gastronomia, una eina per cuinar i conèixer restaurants | betevé\nEls blogs de gastronomia, una eina per cuinar i conèixer restaurants\nRedacció | dilluns, 1 d'abril del 2013, a les 21.06\nLa Marta és la tercera pota de La Gulateca, un blog de periodistes. Una catalana, una galaicovalenciana i un basc que escriuen sobre gastronomia, no només receptes. MARTA TAÑÀ, coautora de La Gulateca "En certes franges d'edat, la gent abans d'anar a un lloc, busca. Segueix blogs per saber on anar a sopar, que té coses a la nevera i busca a Internet qué cuinar." El seu és un blog molt jove, però que ja té una forta presència a les xarxes socials, amb seguidors fidels Els autors de No más tuppers de mamá acaben de llogar un local, un àtic al Raval. Tots tres es van conèixer d'Erasmus a Manchester, on van plantar la llavor del blog, que amb tan sols un any ja és una font d'ingressos. CARLOS ROMÁN, coautor de No más tuppers de mamá "Yo creo que hemos sabido conectar muy bien con la gente. Básicamente intentamos que no te lleve un quebradero de cabeza que quieras comer. Cosas sencillas como ésta. Gente de mi generacion no sabe cocinar, compra congelados." Amb 23 anys, l'Adrià ha deixat la feina que tenia i es dedica a la imatge gràfica del bitàcora, que rep més de 1.500 visites diàries. ADRIÀ PIFARRÉ, coautor de No más tuppers de mamá "Ha sigut inconscient. Ens ho hem anat trobant. Va començar com una cosa molt personal i amb temps i a mesura que hem anat avançant amb idees, ha anat creixent fins al punt que jo ho he deixat tot per dedicar-me a això." El blog no té publicitat, però els ingressos arriben de projectes publicitaris paral·lels que sorgeixen de l'èxit a Internet. Un èxit que ells creuen que té data de caducitat, però que volen aprofitar.\nLa Gulateca va començar quan tres amics es van adonar que bona part de les seves converses giraven al voltant del mejar, de receptes, de quins restaurants havien descobert i quin plats havien tastat. Així va néixer el blog, que inclou sabors de tot Espanya: la Ninna té els pares de Galícia i València; l’Iker és basc i la Marta, catalana. Tots tres són periodistes i combinen les seves feines amb el bitàcola, que amb un any i mig de vida ja ha superat les expectatives amb el nombre de visites.\nUn altre blog que s’escriu a sis mans és el de No más tuppers de mamá. La llavor d’aquest projecte va començar a Machester, quan un estudiant de Lleida, un de Sant Cugat i un altre de Màlaga es trobaven d’Erasmus. La idea la va posar en marxa el Carlos quan va tornar a casa seva, però de seguida l’Adrià la va redissenyar i li va donar una imatge gràfica molt neta i amb fotografies d’alta qualitat. De seguida, el blog va disparar les visites i van començar a afegir vídeos de receptes. L’èxit de No más tuppers de mamá ha desencadenat altres projectes paral·lels que han desbordat els tres membres del grup i els ha dut a llogar un pis al Raval. Es tracta d’un local petit amb terrassa però amb una cuina àmplia per continuar preparant nous treballs. Un n’és La Santa (Voluntad), un petit restaurant d’una taula per a quatre persones que obriran durant dos mesos, només al migdia.\nPau Font dóna suport al món de les aplicacions en català\nNicko Nogués proposa fer bones accions durant 21 dies\nPresenten el prototip de transport intel·ligent ideat a Barcelona\nNeix un clúster per impulsar el sector del comerç electrònic\nUna plataforma veïnal recull 40.000 firmes perquè el Parc Güell sigui gratuït\nEl CCIB instal·la un aerogenerador per produir la seva pròpia energia\nProfessionals de la robòtica, comunitat educativa i curiosos, a la Barcelona Robotics Challenge


Nike Heritage City Swoosh Bossa esportiva. Nike.com ES\nLa bossa esportiva Nike Heritage City Swoosh és una bossa versàtil que presenta un tancament amb cordó per oferir un emmagatzematge segur. Una butxaca lateral amb cremallera afegeix més espai per desar-hi els objectes bàsics petits.\nESPAI BÀSIC PER A LES TEVES COSES.\nCompartiment principal que ofereix espai d'emmagatzematge.\nTancament amb cordó per accedir fàcilment al compartiment principal.\nDimensions: 43 cm d'alçada x 33 cm d'amplada\nDigues la teva. Sigues la primera persona a fer una ressenya sobre Nike Heritage City Swoosh.


El temps a Palamós: El vent com a protagonista\nMapa actual de pressió en superfície. Observeu com les isòbares estan molt juntes, típica situació de tramuntana.\nTal i com es preveia, el posicionament de l'anticicló de l'Atlàntic, allargat de sud a nord i la formació d'una borrasca a Còrsega, ens ha portat una entrada sobtada de la tramuntana, la qual bufa de forma intensa i persistent, des de la passada matinada. Les precipitacions, com era d'esperar, han estat testimonials al Baix Empordà, com a registres més destacats trobem els 1,8mm de Monells o els 0,7mm de Castell d'Aro.\nLa baixada de temperatures, ara com ara, tampoc ha estat gaire important a la nostra zona, ja que les màximes en prou feines han sigut entre 2/3ºc més baixes que ahir, tot i que s'espera que encara puguin ser més baixes al llarg dels pròxims dies, sobretot pel que fa a les mínimes, quan el vent afluixi. On si que podem trobar una baixada molt important de les temperatures és al Pirineu, símptoma de l'entrada d'aire fred en alçada., com a valors mínims més destacats trobem els -10,6ºc d'Ulldeter, els -10,4ºc de Malniu, els -8,4ºc de Cadí Nord, els -6,9ºc de Núria o els -2,4ºc de Molló.\nTot i aquests valors, el veritable protagonista ha estat el vent. A l'Empordà podem trobar ratxes prou significatives com els 107km/h de Portbou, els 74,8km/h de Roses, els 72,0km/h de La Bisbal o els 59,7km/h de Castell d'Aro.\nPel que fa a les dades de Palamós, temperatura màxima 13,0ºc, mínima 9,5ºc. Pluja 0,5mm (el meu pluviòmetre). El vent ha bufat de tramuntana a 30/40km/h de forma sostinguda, ratxa màxima 74km/h. El dia s'ha mantingut amb absència de nuvolusitat. Estat de la mar amb maror mar endins i marejol arran de costa. Humitat relativa màxima 84% hr, mínima 33% hr. Pressió atmosfèrica màxima 1019hpa, mínima 1017hpa. Dades de meteocat.com i meteoclimatic.com\nAquest dilluns a Palamós, tindrem un dia assolellat amb alguns intervals de núvols mitjos. No esperem precipitació.\nLa temperatura pot pujar fins a 11/13ºc a la costa, fins a 10/12ºc a l'interior i fins a -2/8ºc al Pirineu , amb més fred als cims que a les valls. La mínima pot baixar fins a 6/8ºc a la costa, fins a 2/4ºc a l'interior i fins a -10/-2ºc al Pirineu.\nEl vent al nostre sector costaner bufarà de tramuntana a 18/24 nusos, fins la matinada de dilluns, superior al nord del Cap de Begur. Al matí tindrem tramuntana a 8/12 nusos, arribant a 20 nusos al nord del Cap de Begur. A la tarda la tramuntana es reforçarà a 25/30 nusos. A la nit s'espera tramuntana a 28/32 nusos, amb ratxes superiors.\nL'estat de la mar es mantindrà amb marejol arran de costa, i maror mar endins, fins la matinada de dilluns. Al matí s'espera la mateixa situació. A la tarda hi haurà maror arran de costa i forta maror mar endins. A la nit tindrem maror arran de costa i de forta maror a maregassa mar endins.


Pensions | Fundació Renal Jaume Arnó\nLa majoria de les prestacions econòmiques, valorades i concedides per accident o malaltia, les coneixem normalment com “Pensions” que formen part important de la protecció social concedida per l’Estat.\nLa malaltia renal sol incapacitar per a la realització del treball habitual a la majoria de les persones que la pateixen ja que, malgrat el tractament, presenten reduccions anatòmiques o funcionals greus que disminueixen o anul•len la seva capacitat laboral.\nAquesta situació dóna dret a rebre alguna de les prestacions econòmiques que concedeix l’Estat a través de l’ Institut Nacional de la Seguretat Social (INSS) qui fa les valoracions entre els tipus d’incapacitat permanent decidint el percentatge econòmic a concedir mitjançant una pensió.\nCal advertir que la incapacitat laboral varia en funció de la situació clínica de l’afectat i, per tant, les prestacions rebudes estan subjectes a canvis.\nA més de les esmentades, hi ha altres Ajuts i Beneficis concedits a persones amb incapacitat laboral sense dret a cap de les prestacions esmentades.


Éva Apartman Szigetvar Hongria - Ofertes d'hotels amb els MILLORS DESCOMPTES EN LÍNIA\nSuite Júnior Familiar - Bany\nAkacos U.8., Szigetvar, Szigetvar, Hongria, 7900 - Veure al mapa\nMés informació sobre Éva Apartman\nTant si es tracta d'un viatge de plaer com si és de negocis, Éva Apartman és una elecció d'allotjament magnífica quan visiten Szigetvar. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Éva Apartman, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. A l'hotel s'hi pot gaudir d'unes comoditats de primera classe com instal.lacions per a minusvàl.lids, habitació familiar, saló, servei de llançadora, àrea de fumadors.\nA més, totes les habitacions ofereixen una gran varietat de comoditats com ara aire condicionat, calefacció, aparell de televisió, TV satèl•lit/cable, cuina americana per satisfer els clients més exigents. L'hotel ofereix instal.lacions fantàstiques, incloses sauna, per ajudar-vos a relaxar després d'un carregat dia a la ciutat. Si buscau un allotjament còmode i adequat a Szigetvar, faci de Éva Apartman la vostra llar.\nCal que informeu Éva Apartman de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Aquest allotjament no accepta comiats de solters o festes similars.


Real Valladolid vs Athletic Club en directe, Futbol en directe - Empordà\nEmpordà » Esports » Futbol » LaLliga Santander » Real Valladolid - Athletic Club\nPartit: Real Valladolid - Athletic Club\nFinal del partit, Real Valladolid 1, Athletic Club 0.\nFinal segona part, Real Valladolid 1, Athletic Club 0.\nRematada rebutjada de Unai Núñez (Athletic Club) després d?un llançament amb el cap des del centre de l'àrea. Assistència de Ibai Gómez amb un centre a l'àrea.\nRematada parada alt i pel centre de la porteria. Raúl García (Athletic Club) després del llançament amb la dreta des de la banda esquerra de l'interior de l'àrea. Assistència de Mikel San José.\nCórner, Athletic Club. Córner comès per Toni Villa.\nCanvi al Real Valladolid, entra al camp Joaquín Fernández substituint Sergi Guardiola.\nRematada fallada per Óscar De Marcos (Athletic Club) després d?un llançament amb el cap a boca de canó des del costat dret la pilota es perd pel costat esquerra de la porteria. Assistència de Ibai Gómez.\nRematada fallada per Iñaki Williams (Athletic Club) després del llançament amb la dreta a boca de canó des del costat esquerre que marxa molt per sobre el travesser. Assistència de Raúl García.\nRematada fallada per Unai Núñez (Athletic Club) després d?un llançament amb el cap des del centre de l'àrea la pilota es perd pel costat esquerra de la porteria. Assistència de Ibai Gómez amb un centre a l'àrea després de treure una falta.\nRematada fallada per Sergi Guardiola (Real Valladolid) després de llançament amb l'esquerra des de la banda esquerra de l'interior de l'àrea que marxa molt per sobre el travesser. Assistència de Enes Ünal.\nRematada rebutjada de Raúl García (Athletic Club) després del llançament amb la dreta molt escorat des de la dreta. Assistència de Ibai Gómez amb un centre a l'àrea.\nRematada fallada per Aritz Aduriz (Athletic Club) després d?un llançament amb el cap des del centre de l'àrea la pilota es perd pel costat esquerra de la porteria. Assistència de Óscar De Marcos amb un centre a l'àrea.\nCanvi al Athletic Club, entra al camp Aritz Aduriz substituint Ander Capa.\nRematada fallada per Mikel San José (Athletic Club) després d?un llançament amb el cap des del centre de l'àrea molt a prop del pal dret, ha marxat lleugerament desviat.\nRematada fallada per Enes Ünal (Real Valladolid) després del llançament amb la dreta des del centre de l'àrea molt a prop del pal dret, ha marxat lleugerament desviat. Assistència de Míchel amb un centre a l'àrea després de treure una falta.\nRematada rebutjada de Óscar Plano (Real Valladolid) després de llançament amb l'esquerra des de fora de l'àrea. Assistència de Enes Ünal.\nCanvi al Athletic Club, entra al camp Raúl García substituint Iñigo Córdoba.\nRematada fallada per Enes Ünal (Real Valladolid) després de llançament amb l'esquerra des de fora de l'àrea la pilota es perd pel costat esquerra de la porteria. Assistència de Sergi Guardiola.\nRematada fallada per Iker Muniain (Athletic Club) després d?un llançament amb el cap des del centre de l'àrea que marxa molt per sobre el travesser. Assistència de Óscar De Marcos amb un centre a l'àrea.\nRematada fallada per Óscar Plano (Real Valladolid) després de llançament amb l'esquerra des de molt lluny i en posició inversemblant surt fregant l'esquadra esquerra de lliure directe.\nRematada parada alt i pel centre de la porteria. Míchel (Real Valladolid) després del llançament amb la dreta des de fora de l'àrea. Assistència de Nacho.\nGooooool! Real Valladolid 1, Athletic Club 0. Waldo Rubio (Real Valladolid) després del llançament amb la dreta des de fora de l'àrea a l'esquadra dreta. Assistència de Rubén Alcaraz.\nRematada fallada per Enes Ünal (Real Valladolid) després del llançament amb la dreta des del costat dret de l'interior de l'àrea molt a prop del pal esquerre, però es ha marxat lleugerament desviat. Assistència de Óscar Plano.\nRematada parada fregant l'esquadra esquerra. Waldo Rubio (Real Valladolid) després d?un llançament amb el cap a boca de canó des del costat dret. Assistència de Míchel amb un centre a l'àrea.\n29' Targeta groga per a Dani García\n34' Targeta groga per a Míchel\n40' Targeta groga per a Rubén Alcaraz\n49' Targeta groga per a Borja Fernández\n54' Targeta groga per a Mikel San José\n58' Aritz Aduriz substitueix a Ander Capa\n64' Antoñito substitueix a Óscar Plano\n67' Ibai Gómez substitueix a Iker Muniain\n76' Toni Villa substitueix a Waldo Rubio\n82' Joaquín Fernández substitueix a Sergi Guardiola\n83' Targeta groga per a Toni Villa\n290 Passos totals 428


Mercè Conesa reivindica "l'ambició política" perquè la Candelera sigui referent - Viu Molins de Rei\nConesa signant el llibre de visites de l’ajuntament // Marc Pidelaserra\nLa 166a Fira de la Candelera va començar amb la visita de la Diputació de Barcelona i alcaldessa de Sant Cugat del Vallès, Mercè Conesa, la qual es va desfer en elogis a la mostra molinenca. Durant la recepció a l’Ajuntament, Conesa va explicar que la Candelera és “una fira de fires, que ha sabut trobar l’equilibri entre les arrels i la identitat amb el futur” i va felicitar totes les persones que la fan possible, tot i que amb menció especial als polítics.\nPer a Conesa, “si els polítics no ambicionem millores per la ciutat, progrés econòmic i arribar a l’excel·lència, no s’aniria endavant”. Així, la presidenta de la Diputació va manifestar sentir-se “molt orgullosa” que Molins de Rei “s’hagi fet un espai en una província tan dinàmica”.\nL’alcaldessa de Sant Cugat també es va posicionar respecte a la proposta de l’Àrea Metropolitana de Barcelona d’integrar els 18 municipis del territori restants a la zona 1 d’integració tarifària de transport públic. Conesa va mostrar “l’absolut recolzament a l’ajuntament” en aquest punt i va afirmar que “si ho treballem bé molt properament serà una realitat”.\nPreguntada també per les obres d’adequació de la carretera de Vallvidrera que la Diputació té pendent a realitzar, Conesa va afirmar que “estem en converses i esperem poder donar bones notícies als molinencs aviat“.\nPer la seva banda, els polítics locals van voler agrair la feina que fa la Diputació i, en concret, els projectes conjunts amb Molins de Rei. El primer tinent d’alcalde, Xavi Paz (PSC), va mostrar la seva satisfacció “per solventar un deute pendent amb els molinencs, que és la nova biblioteca”. També l’alcalde Joan Ramon Casals (CDC) va agrair la tasca de l’ens supramunicipal i va aprofitar la seva intervenció per assegurar que “el comerç és la principal font de riquesa i ocupació de Molins, i revertim aquesta riquesa en la igualtat d’oportunitats”.\nEtiquetes:166a Fira de la Candelera biblioteca El Molí carretera de Vallvidrera comerç Diputació de Barcelona Joan Ramon Casals Mercè Conesa Xavi Paz zona 1 transport públic


Ens agrada mantenir una relació de proximitat i confiança amb els nostres clients i proveïdors. Cada dia que ens visiteu a les botigues físiques intentem saludar-vos pel vostre nom i recomanar-vos les novetats del dia que pensem més s'aproximen a les vostres preferències. Encara que això sigui difícil de mantenir en el sector digital, on les distàncies són grans, volem que ens conegueu amb total transparència, un dels nostres valors més importants. Et presentem en aquesta pàgina els nostres orígens a través de la nostra història.\nL'Obrador Griful va obrir les seves portes l´any 1956 a Sant Cugat del Vallès. Està situada a la Plaça Sant Pere, molt a prop del Monestir, una zona molt cèntrica del poble.\nÉs un negoci familiar i per això cuidem molt el procès dels productes que elaborem en el nostre propi obrador, què és troba en el mateix centre del poble. Els nostres valors principals són l’elaboració artesanal de tota la vida i sobretot l’atenció personalitzada.\nPer oferir un millor servei als nostres clients, l´any 1987, coincidint amb la inauguració del Mercat de Torreblanca, hi vàrem obrir una parada, la nº 38-39. El mercat és troba molt aprop, però en una zona de fácil aparcament. Anys més tard, al mateix mercat, vàrem obrir la parada nº14-15, botiga d'autoservei, on tallem pernil tallat a ganivet i on el autoservei dóna facilitats a la gent que te menys temps i necesita fer una compra més rápida.\nAquestes són les tres xarcuteries que, avui en dia, segueixen treballant per oferir els millors productes als nostres clients de Sant Cugat i rodalies.\nA part dels embotits artesans que nosaltres mateixos elaborem, a les nostres botigues hi podràs trobar una gran varietat de formatges, tant nacionals com d´importació, carn ibèrica fresca de primera qualitat, una gran selecció d´embotits i pernils, plats preparats i pizzes casolanes, conserves, pasta italiana, vins, caves, …


Comarques.doc. El Vallès Oriental - Didactalia: material educativo\nComarques.doc dedica el capítol a la comarca del Vallès Oriental amb un recorregut pels seus pobles i els parcs naturals del Montseny i del Montnegre-Corredor. El Vallès Oriental té serres i planes extenses. Hi predominen els conreus de secà i el sector ramader hi té una gran importància. Hi ha vestigis prehistòrics, com el dolmen de Vallgorguina, i romans, com la vil·la romana de Can Tarrés, a la Garriga. La Porxada és el símbol de Granollers, la capital de la comarca. Es tracta dun cobert del segle XVI sostingut per quinze columnes toscanes. De la ciutat també cal destacar la Casa Consistorial, destil modernista; la Casa del Conestable; lHospital de Sant Domènec i, com a lloc tradicional, la Fonda Europa. La ruta continua per les Franqueses del Vallès, amb ledifici modernista de lajuntament; Cardedeu, amb el monument emblemàtic de la Creu de Terme i els borregos com a postres característiques; Parets del Vallès i lAmetlla del Vallès. A la Garriga cal destacar la Doma i els edificis modernistes i noucentistes de lilla Raspall, com la Bombonera, la Torre Iris o les Cases Barbey, totes obra de larquitecte Joaquim Manuel Raspall. A Caldes de Montbui hi ha la font del Lleó, que brolla a més de 70 graus, i les termes romanes. Al Museu Thermalia shi exposen escultures de Manolo Hugué, que va passar els darres anys de la seva vida a Caldes. Més endavant trobem Bigues i Riells, amb lantic monestir benedictí de Sant Miquel del Fai; Sant Feliu de Codines; Llinars del Vallès i el Parc Natural del Montnegre-Corredor, de més de 15.000 hectàrees. La població de la Roca del Vallès està dominada pel castell de dues torres, a Vallromanes hi ha un important camp de golf, a Montmeló es va inaugurar lany 1991 el Circuit de Catalunya i a Mollet del Vallès està ubicada lEscola de Policia de Catalunya. A Castellterçol hi ha la casa natal dEnric Prat de la Riba, habilitada com a museu, i a Campins la casa de Frederic Soler "Pitarra".El recorregut finalitza al Parc Natural del Montseny, declarat Reserva de la Biosfera per la UNESCO. Hi destaquen els cims del Turó de lHome (1.712 m), les Agudes (1.707 m) i el Matagalls (1.694 m). Vía: XTEC-Merlí.\nMapa Conceptual sobre Comarques.doc. El Vallès Oriental\ndolmen de vallgorguina,\nvil·la romana de can tarrés,\ncasa del conestable,\nhospital de sant domènec,\njoaquim manuel raspall,\nfont del lleó,\nroca del vallès,\nescola de policia de catalunya,\nfrederic soler "pitarra",\nparc natural del montseny,\nturó de lhome,


El CFS Molins 99 omple la Federació Obrera amb la presentació del seu àlbum de cromos | Viu Molins de Rei\nEl CFS Molins 99 omple la Federació Obrera amb la presentació del seu àlbum de cromos\nJose Polo • 27/02/2020\nL’edició de l’àlbum, que inclou tots els equips de l’entitat dedicada al futbol sala, és l’últim acte de celebració del vintè aniversari del club. Busca “fer caliu” entre els seus membres.\nBogeria pels cromos en plena era d’Instagram, però en aquesta ocasió els protagonistes no són les estrelles de la Primera Divisó de futbol, sinó els jugadors i les jugadores del Club Futbol Sala Molins 99.\nL’entitat de Molins de Rei dedicada al futbol sala ha confeccionat el seu propi àlbum de cromos i la Federació Obrera s’ha omplert de gom a gom amb motiu de la seva presentació, que s’ha realitzat aquest dijous al vespre.\nSurten tots els jugadors dels equips del CFS Molins 99 i cada membre de l’entitat -jugador, entrenador o delegat- té el seu propi àlbum personalitzat, que entrega el club. Després és feina de cadascú aconseguir els cromos per completar-lo. Hi ha quatre punts de venda: Barba, les Coses Bones, Panet i l’Espiral.\nInfants esperant per rebre el seu àlbum de fotos // Jose Polo\n“L’objectiu és fer caliu i fer club. Un àlbum és una cosa que engresca a la gent i fa pinya”, ha explicat el president de l’entitat, Daniel Santamaría, en declaracions a Viu Molins de Rei. “Vam veure que l’equip de futbol sala de Cervelló i la secció d’handbol del Club Esportiu Molins de Rei van fer un àlbum i ens va semblar molt bona idea”, ha afegit.\n“És l’última activitat del vintè aniversari de l’entitat“, ha recordat Daniel Santamaría. I és que dues dècades dedicades a l’esport no es compleixen cada dia.\nOriol Mir, d’MCD Grup; i Daniel Santamaría, CFS Molins 99 // Jose Polo\nDurant l’acte Oriol Mir, d’MCD Grup, patrocinador principal d’una iniciativa que també ha comptat amb la col·laboració d’altres negocis, ha entregat a Santamaría la samarreta de l’ascens del sènior femení a Divisió d’Honor en forma d’obsequi. És una edició dissenyada, precisament, amb motiu dels 20 anys del club.\nEtiquetes:àlbum cromos CFS Molins 99 CFS Molins 99 Daniel Santamaría futbol sala MCD Grup Oscar Mir


Foravial: Noves eines\n"Algun dia caldrà renunciar a les notícies."\n"Els dies en els que es camina a poc a poc són molt llargs: [...]\nLa lentitud consisteix en adherir-se perfectament al temps; " Frédéric Gros *\nEntre aquestes sembla que estem... M'arriba la convocatòria d'un curset (workshop li han de dir) de fotografia d'objectes per a escultors i dissenyadors; per allò de fer catàlegs guapos i tota la pesca. No hi assistiré en directe. Ho faré a distància, des del meu taller, on la temperatura és manté força "normal".\nEl moment no ha pogut ser més oportú si ha coincidit amb una llarga reflexió sobre les eines: sobre la incorporació d'una de nova, sobre l'extensió que suposen i sobre el pas endavant de fabricar-te'n de pròpies.\n- Fixa't! Com quan l'ascètic Conlon Nancarrow va rebre la nova pianola: "La de coses que m'ensenyarà a fer aquesta eina!" -vaig dir-me en rebre la nova eina fotogràfica. (I, de debò, com urgeix un documental sobre el fascinant Nancarrow.) Una nova càmera (que substitueix, amb avantatja, la que m'havien pispat en un penós assalt) demana hores d'estudi i, si és així de retroprogressiva, recuperar habituds perdudes: Tornem al feliç aïllament del visor, al control delicat per anells de l'objectiu, a la corona de modes i prioritats; fins i tot tornem a la nitidesa de la casa Zeiss. Aquí és un punt obscena, perquè -en 250 gr!- li han col·locat tot un telescopi (no un teleobjectiu: per òptica fins l'equivalent a un 720 mm, ampliable a un brutal 4000 gràcies a l'excel·lent digital). El paral·lel amb la pianola del Nancarrow és ben ajustat. En els seus estudis atenyia, amb criteri, les 111 pulsacions de piano per segon, molt més enllà de les capacitats del més veloç dels virtuosos. Una extensió de les capacitats humanes que assimilo a poder saber qui va fondre aquella campana que penja allà lluny, al campanar del poble, perquè ho estic llegint a la pantalla. Veurem com, en la meva mirada de tendència panoràmica, influeix aquesta màquina de franctirador. Que és com et sents si se t'acut entrar per les finestres dels veïns... Fuig, fuig!\nMillor seguir feinejant pel taller i documentant la part memorable dels processos que promous. Vés quina altra eina estic mirant de controlar! Una que em vaig fabricar, que no té cap sensor, ni sistema de control, ni infinits menús d'opcions, ni res enllà de les capacitats de la seva forma bàsica (del dret o del revés). I ben distret que resulta això d'aprendre a jugar amb la indeterminació de la calda. D'un nou focus de calor no vindrà! Que nou, nou, no ho seria el bleuet de casa (un dels primers càmping-gas que ja tenia uns anys quan em sortien les dents i, a muntanya, hi escalfaven les farinetes...) I com ens convindria recuperar la perduda longevitat de les eines. Ho gravaré al foc. * GROS, Frédéric, Andar, una filosofia, Barcelona, Taurus, 2014.\n(Lectura bàsica per tots aquells que estimem de tot cor haver après a caminar.) 6 comentaris:\nA qui se li acut jugar amb foc enmig d'aquesta calda! Hauries d'estar dissenyant cristalls de neu. La pianola de Nancarrow (que Zappa em va presentar) sempre m'ha semblat refrescant.\n8 de juliol de 2015 a les 11:50\nNomés d'aquesta manera un procés creatiu es converteix en part de la pròpia creació, amb el risc que se t'escapi de les mans, controlant com un demiürg.\n9 de juliol de 2015 a les 8:55\nJugar amb foc, Allau, promou un no acabar de jocs amb la llengua: del procurar "no estar cremat" a la New Age de Ferro. Al Nancarrow hi vaig arribar pel Merce Cunningham (quin nas tenia el Zappa!) Mantinc la hipòtesi de què la transcendental aportació a la velocitat sonora (la dels SexPistols) prové de la seva experiència de brigadista, del so tenebrós dels nius de metralladores... 9 de juliol de 2015 a les 12:20\nDe demiürg, Enric, o millor més anterior: dels residents del Mont Olimp, de la feina d'Hefest/Vulcà. Tota una "juerga", vaja! La propera serà intentar aconseguir ferro seguint el mètode dels mandara camerunesos (en tinc una extensa ressenya etnològica).\n9 de juliol de 2015 a les 12:36\nAmic, vigila no et cremis els peus, ja se el que es anar amunt i avall al taller amb els peus nus i de sobte veure com t'has salvat de un ganivet esmolat que queia al terra. Tinc curiositat per saber, perque vas lligat amb aquesta cinta roca tutti colori i la fifi a la xapa recuperable del banc de treball, mes que lligat diria que has ficat la cama, sigui com sigui curiositatUna abraçada\n14 de juliol de 2015 a les 9:57\nSobre els peus, Ferran, tu que m'entendràs: Fa res rellegia un utòpic diàleg -d'absoluta actualitat- entre Paul Preuss i Tita Piaz. Arreu, i també al taller, tendeixo al "mínimal preussià". La fifi, que no s'entén pel picat, és l'ancoratge de l'Hamac.6; la culminació del meu teixit d'hamaques (imagina si n'hem vist, de món, després de 16 anys de furgo...) Tot i que està com el primer dia, ara la tinc a l'estudi, fixada en un punt exacte del banc de l'avi (no ho provessis mai amb un taulell d'IKea!).\n14 de juliol de 2015 a les 11:27


L’Observatori Ciutadà contra la Corrupció ja està constituït\nÉs un dels compromisos contrets en la signatura del Pacte Social contra la Corrupció, i el més immediat per poder avançar en aquesta lluita.\nL'Observatori Ciutadà contra la Corrupció (O4C) es va constituir el 20 de febrer a la Casa del Mar de Barcelona amb la participació d'una vintena d'entitats, entre les quals es troba Òmnium Cultural, Acord d’Esquerres per la República Catalana, La Marea Blanca, el Col·legi Oficial de Treball Social de Catalunya, la Federació d’Associacions de Veïns i Veïnes de Barcelona, i la Plataforma per una fiscalitat justa, ambiental i solidària.\nL'Objectiu de l'Observatori és formar un espai ciutadà d’interlocució amb la Comissió Parlamentària per vetllar per l’aplicació al Parlament de les propostes prioritàries del decàleg del Pacte Social contra la Corrupció. També vol implicar les organitzacions dels diferents sectors socials i facilitar l’actuació del Pacte en els diferents ens locals.\nL'O4C és doncs l’espai propi de les entitats per fer deliberació interna, per estendre el Pacte Social a altres entitats i a l’àmbit municipalista, i per acordar propostes amb la comissió Parlamentària.\nDurant la jornada de constitució es van considerar els deu eixos i les trenta mesures que van ser proposades inicialment al Pacte. Es van prioritzar les següents cinc propostes, que es plantejaran a la Comissió d’Estudi de les Mesures de Lluita contra la corrupció per a la Regeneració Democràtica del Parlament de Catalunya:\nPublicar a Internet de forma clara i comprensible tots els ingressos i les despeses de totes les administracions públiques.\nReduir dràsticament i amb mesures conjuntes les despeses electorals.\nEvitar que el finançament dels partits i de les candidatures electorals depengui de pocs finançadors rics i poderosos.\ncorrupció, participació ciutadana, Parlament de Catalunya, violència institucional, drets humans i desigualtat


Michel Wieviorka: “No hi ha relació directa entre el creixement de la pandèmia i el de l'autoritarisme” - Diari de Barcelona | Diari de Barcelona\nMichel Wieviorka: “No hi ha relació directa entre el creixement de la pandèmia i el de l'autoritarisme” - Diari de Barcelona\n"No hi ha relació directa entre el creixement de la pandèmia i el de l'autoritarisme"\nFotos Estudis contemporanis (ECOS)\nLa democràcia s'enfronta amb molts desafiaments per afermar-se en el món actual. Amb règims polítics tancats al debat i representants que no escolten idees diferents, cada vegada és més difícil defensar el dret col·lectiu a decidir. El sociòleg francés Michel Wieviorka (1946), explica la relació entre la situació de pandèmia i els règims autoritaris i democràtics.\nMichel Wieviorka és codirector del Collège d’Études Mundials i director d'estudis de l'École donis Hautes Études en Sciences Socials de París. Wieviorka ha escrit àmpliament sobre les nocions de conflicte, terrorisme i violència, així com sobre racisme, multiculturalisme i moviments socials. Actualment, és una de les veus més influents en el camp de les ciències socials.\nConsidera justificat l'autoritarisme per sobre de la democràcia quan es tracta del benestar de la població? Hem d'escollir entre drets i salut?\nL'autoritarisme és, en qualsevol circumstància, un perill per a la democràcia. Amb les polítiques de gestió de la pandèmia, molta gent compara països com Espanya i França amb la Xina. Des del meu punt de vista, quan s'utilitzen mètodes no democràtics o poc democràtics i l'estat de dret es veu amenaçat per les mesures, hi ha un perill per al futur. És clar que en situació de pandèmia global és necessari una mica d'autoritat, però també és important el debat i el vot perquè les decisions del govern siguin democràtiques.\nCreu que els polítics d'ara són més mediocres que els de fa 20 o 30 anys?\nEl món d'ara és molt més difícil de governar perquè és impredictible, o tal vegada tenim la percepció que és impredictible. Abans, en els anys 60 o 70, la geopolítica era més intuïtiva per la guerra freda on hi havia dos grans blocs. Però en l'actualitat, hi ha situacions que canvien d'un dia per l'altre, no diré que una política és millor o pitjor, simplement és més complexa.\nConsidera que la pandèmia ha determinat el marc regional entre els països euromediterranis? Ha causat més cooperació entre ells?\nJo no sóc un expert en el camp de la cooperació entre governs i serveis. El que sí és cert és que no hi ha molta cooperació internacional. Un exemple són les polítiques científiques, que al principi de la pandèmia grups de tot Europa van acordar fer una recerca col·lectiva, però va fracassar.\nTant a nivell científic com polític, aquesta cooperació inexistent i unilateralitat, com creu que afecta cada país a nivell intern?\nSe li sol donar prioritat a la situació nacional com la més important i, a vegades, l'única. Això comporta el fet que els països desenvolupin tendències internes cap al populisme, nacionalisme i desitjos de sobirania. Però penso que el marc nacional no és el millor marc per a les cooperacions. Avui dia el més important és l'organització internacional i els organismes com l'Organització Mundial de la Salut, el que passa és que aquesta darrera és bastant feble.\nAnalitzant el resultat de les eleccions nord-americanes, podrà Biden desfer les decisions de Trump? Tornarà a conduir els EUA cap a una política intervencionista en el pitjor sentit de la paraula?\nBiden no és un esquerrà i no modificarà tota la política, ni ho farà de la nit al dia. El que per descomptat canviarà és la qualitat de les relacions entre els països, entre els dirigents i la manera de col·laborar. Biden és un home de diàleg. Cal estar contents que entrem en una nova era, però jo no aposto que sigui del tot pacífica i meravellosa.\n"Només podem parlar de democràcia quan les persones no poden debatre sobre les decisions que pren un govern. En aquesta situació de pandèmia ens trobem que, en molts països, el Parlament fa exactament el que el govern vol, sense donar lloc a un debat"\nQuan parla del combat democràtic per canviar les coses i de la importància de les persones més enllà de les estructures que les condicionen, com podem dur a terme aquest combat en un moment de restriccions i confinaments gairebé absoluts, amb estructures més rígides que mai?\nNomés podem parlar de democràcia quan les persones no poden debatre sobre les decisions que pren un govern. En aquesta situació de pandèmia ens trobem que, en molts països, el Parlament fa exactament el que el govern vol, sense donar lloc a un debat. Per exemple, a França va haver-hi aquesta setmana una votació per decidir si l'estat d'excepció serà fins al febrer. Encara que a mi no m'agradi aquesta decisió, l'important és que es va donar espai a la discussió i es va qüestionar.\nQuin és el major repte per als polítics d'ara amb la pandèmia?\nDecidir sobre l'impredictible, perquè tenen la responsabilitat de les decisions finals enmig d'una situació global crítica.\nQuina actitud hem de prendre els ciutadans? Hem de renunciar al combat democràtic?\nAixò mai, només hem de ser oberts i exigir que es doni espai al debat en la mesura que sigui possible. Però també permetre que els polítics compleixin amb les seves responsabilitats.\nCom afecta la situació actual a les minories socials?\nLa pandèmia fa la vida molt més difícil i les desigualtats socials, culturals i ètniques estan molt més marcades que abans. Els grups més vulnerables es tornen més precaris, més exposats, per la qual cosa sofreixen molt més. Aquesta situació també afavoreix al racisme. Ho vam veure amb la discriminació global cap als xinesos durant els inicis del virus. Els deien “el perill groc”, la gent els veia com un virus ambulant. En una situació extrema com aquesta, les persones intenten buscar culpables i això pot ser molt perjudicial.\nLa pandèmia treu força a les lluites culturals i reivindicatives?\nNo, això és un punt positiu. Un exemple és la lluita feminista, que no és menys forta avui que abans. Considero que la situació afavoreix els moviments d'emancipació i reivindicació. Un altre exemple seria la lluita ecològica pel medi ambient.\n"Al principi de la pandèmia tenia la hipòtesi que el populisme, l'autoritarisme i el totalitarisme agafarien molta més força. Però no ha estat del tot així"\nCreu que la necessitat de la població per sentir seguretat enfront de la incertesa, fa que s'afermin els règims autoritaris?\nAmb el clima que hi ha ara, la gent necessita molta més seguretat que abans. Al principi de la pandèmia tenia la hipòtesi que el populisme, l'autoritarisme i el totalitarisme agafarien molta més força. Però no ha estat del tot així.\nEl paper crucial que va jugar la política de pandèmia en les eleccions nord-americanes, sense aquesta situació i les respostes de Trump a la crisi, potser no hagués guanyat Biden. Al Brasil, Bolsonaro ha perdut força i a Anglaterra amb Boris Johnson passa el mateix. Llavors, els règims autoritaris i liberals no funcionen millor ni amb més eficiència que els règims democràtics.\nLlavors no hi ha relació entre l'autoritarisme i la pandèmia?\nNo nego la relació entre l'autoritarisme i la pandèmia, el que dic és que no hi ha relació directa entre el creixement de la pandèmia i el creixement de l'autoritarisme. L'increment de tots dos fenòmens no necessàriament van de la mà.\nLes democràcies enfronten millor la pandèmia?\nSí, un exemple són els països del sud d'Àsia. Taiwan, Corea i el Japó enfronten molt millor la pandèmia que Espanya i França, i són democràcies. Això és perquè hi ha molta més confiança del poble cap a l'Estat i predomina la idea que el futur pot ser millor. Aplicar polítiques pensades per al demà fa que els estats siguin més eficients. A molts països d'Occident la situació política és terrible perquè no hi ha confiança entre les persones i els actors polítics.\nHa explicat reiterades ocasions que en el món actual no fan falta idees per millorar, sinó polítics que les duguin a terme.\nSí, perquè les idees no venen dels polítics, ells només se n'apropien algunes i en descarten unes altres. La realitat és que sobren idees, però hi ha molt desinterès en el món polític. En els darrers 50 anys la política ha estat econòmica, amb racionalitat tecnocràtica. El pensament polític no ha estat obert a escoltar altres necessitats.\n"Allò important i positiu de la pandèmia és que ara els polítics tenen la necessitat de pensar de manera diferent"\nAquesta situació no fa que hagin de pensar fora del quadrat?\nSí, allò important i positiu de la pandèmia és que ara els polítics tenen la necessitat de pensar de manera diferent. Un exemple és el canvi de política que ha fet Macron. Abans ell deia que no podia donar més diners als pobres ni al sistema de salut per responsabilitat pressupostària. Ara, ho ha modificat tot i aquest canvi no es deu a raons intel·lectuals, sinó al fet que la situació l'ha obligat a repensar les seves polítiques.\nVostè qualificava les polítiques de Macron com a populisme de centre. Aquest populisme pot donar resposta al debat sobre la identitat a França, desgraciadament, en plena actualitat?\nEl tema de la identitat a França és més dominat per la qüestió del terrorisme que per les polítiques adoptades per enfrontar la pandèmia. La gent parla molt poc del coronavirus i molt més de l'islam. Les polítiques migratòries són clau per definir la identitat a França. Avui és molt més difícil parlar d'un populisme de centre com abans, perquè Macron està fent una política de dreta social. De dreta perquè, sempre hi ha més diners per als rics però, també és social perquè hi ha més distribució.\nAquesta tendència cap una política de dreta amb tints socials es dona només a França?\nNo, molts països liderats per l'extrema dreta, o la dreta clàssica, seguiran aquesta tendència perquè la situació ho imposa.\nQuan parlava de les tragèdies col·lectives és perquè considera que els països del nord vivim millor?\nÉs molt difícil fer comparacions, no és el mateix el que passa als països rics i el que passa als països pobres. Més factible que comparar nord i sud seria comparar el que passa a un país en un moment històric i a un altre —passat, present—. Òbviament, la vida és més difícil amb la pandèmia per a les persones vulnerables. Un exemple és com confinar-te si no tens casa? A cada país hi ha diferents realitats i no tots vivim millor.\nCom es pot lluitar per la democràcia a determinats conflictes bèl·lics com els d'alguns països de l'Orient Mitjà?\nQuan hi ha una situació com la de l'Iraq i la de Síria no es pot parlar de democràcia. Es pot parlar de guerra i caos. En aquests casos és necessari que, abans d'establir una democràcia, es creï un estat de dret com a condició per a la democràcia. A l'Iraq l'estat és molt feble, aquí la primera etapa cap a la democràcia seria l'estat de dret. La democràcia és l'únic sistema que permet a un país tenir unitat i tractar la seva diversitat i pluralisme. Sense estat, no hi ha unitat.


L'obligatorietat 'de facto' del vaccí comença a Catalunya Nord i l'estat francès\nSOCIETAT > CATALUNYA NORDSANITAT\nAvui entra en vigor un enduriment de l'exigència de l'ús del passaport covid per a fer vida social\nOn caldrà presentar el passaport covid?\nAra, en canvi, l’alternativa sí que té l’aval constitucional. El passaport covid és un certificat digital, en format QR o PDF i emmagatzemable al mòbil, que indicarà el resultat d’una prova negativa o bé la immunització per alta de la covid o per vaccinació. Fins ara, la normativa ja requeria el passaport covid per assistir a espais on hi hagués més de cinquanta persones. Ara l’exigència va més enllà: caldrà per a entrar a bars i restaurants (tant a l’interior com a l’exterior), als trens, als avions, als autocars (si el viatge és llarg) i als grans supermercats.\nEls centres de salut també demanaran el passaport, tot i que en cap cas no es deixarà d’atendre ningú en casos d’urgència, en tingui o no. A banda, d’ençà del juny el passaport era obligatori en espais on hi hagués una cabuda de mil persones: concerts, exposicions, festivals, fires, conferències, esdeveniments esportius i creuers, per exemple. El 21 de juliol hi va haver un enduriment i el topall de mil assistents es va rebaixar a cinquanta, cosa que ha afectat sobretot cinemes, teatres i museus.\nLes rebaixes i la situació dels treballadors\nAmb tot, el govern de Macron s’ha vist obligat a fer rebaixes respecte del pla inicial. L’òrgan constitucional ha impedit una de les parts més polèmiques de la normativa nova, que preveia que les empreses poguessin acomiadar treballadors temporals que no s’haguessin vaccinat.\nEn tot cas, els treballadors sanitaris (metges, infermers i personal de residències de gent gran i discapacitats) s’hauran d’haver vaccinat a tot estirar el 15 de setembre, amb una pròrroga fins el 15 d’octubre si en aquella data s’ha rebut la primera dosi. A més, a partir del 30 d’agost s’exigirà que els treballadors de cara al públic mostrin el passaport per poder treballar.\nEl govern també ha hagut d’admetre rebaixes a les circumstàncies que fan vàlid el document. Tenir una prova negativa serà suficient si és feta dins les últimes setanta-dues hores, i no pas quaranta-vuit, com volia originalment l’executiu. La prova, això sí, es reclamarà també si no ha passat prou temps d’ençà de la segona dosi (una setmana després de la segona dosi de Pfizer, Moderna i AstraZeneca, una setmana després de la primera dosi si ja s’ha passat la malaltia, i un mes si es va rebre la monodosi de Janssen).\nLes excepcions i les circumstàncies especials\nEl passaport no es podrà exigir de moment als més petits de disset anys, almenys fins el 30 d’agost, quan la mesura es revisarà. Si hom ha rebut un dels vaccins homologats per l’Agència Europea del Medicament en un altre estat, el passaport és vàlid, però caldrà fer uns tràmits amb les autoritats franceses. Els estudiants de tota mena, incloent-hi els d’Erasmus, no hauran de presentar passaport per anar a classe.\nCentenars de milers de manifestants omplen els carrers\nAquest cap de setmana, a Perpinyà i més de 150 ciutats s’han fet noves manifestacions i accions contra la decisió del govern francès. Els manifestants fan crides contra “la dictadura sanitària” i reclamen llibertat i resistència contra el govern de Macron. A ciutats com ara París, on la setmana passada hi va haver aldarulls, ahir hi va haver en tot moment agents antiavalots sotjant els manifestants. Al cap d’unes hores hi va haver dures càrregues policíaques.\nEl pic de manifestants es va produir la setmana passada quan van sortir al carrer més de 200.000 persones contràries a l’exigència del passaport covid.


TemesCuina i NutricióCulturaDestacatBarris\nVíctor fent el pregó de Festa Major © Juanjo Compairé\nLa Festa Major de Sant Gervasi – La Bonanova ha tingut per primer cop un pregoner oficial, en Víctor de Masterchef i veí de Les Tres Torres, més conegut al món mediàtic com “l’alcalde”. Ell mateix s’ha presentat com “el primer alcalde sense Ajuntament”. Contra el previst, ha comparegut sense la seva companya de fogons i de vida, Sofía, que no ha pogut ser-hi present.\nVíctor i Sant Gervasi\nEl pregoner ha començar fent un repàs a les nou dècades de Festa Major, cosa que li dona a la vila un sabor especial. Perquè, en paraules d’un restaurador com en Víctor, “el barri és com una recepta, una barreja de sabors, de textures, d’olors, de modernitat, de tradició; però sobretot de records, que és el que conforma una recepta”. I aquesta recepta, ens ha dit, per a ell comença i acaba a Sant Gervasi.\nHa començat passant revista a la seva vida, sempre vinculada a Sant Gervasi. Ell, que va jugar a hoquei al Sant Ignasi, s’adona que els diumenges al barri les escoles estan obertes gràcies a l’esport escolar, cosa que indica que és un barri viu. Els seus estudis els va fer a La Salle Bonanova i els seus inicis com a empresari també els va fer al barri.\nQuan la vida semblava que l’empenyia vers un altre rumb, l’oportunitat de presentar-se al concurs de TVE li va donar l’oportunitat de “fer feliços als altres amb la cuina, que era allò que realment m’agradava i no m’havia atrevit a fer”. Allà en Jordi Cruz, també veí del barri, el va contractar per al seu restaurant ABaC de l’Avinguda Tibidabo. Començament i final, doncs, al barri. Conclusió que en treu en Víctor: “Tothom que pensa que no es pot canviar la vida, sapigueu que sí, que es pot canviar. Jo ho vaig fer”.\nItinerari gastronòmic pel barri\nVíctor ha acabat proposant un tour gastronòmic pel barri, passant pels seus preferits. Un esmorzar a la terrassa de Vil·la Florida, “un lloc increïble”, o prenent un excel·lent croissant a la pastisseria Canal. Per aperitiu, unes braves al Mandri. Dinar un bon fricandó o canelons trufats al Paco Pérez. El berenar el podríem fer menjant xurros al Comaxurros, “la xurreria més moderna”. El sopar el podríem fer al propi ABaC o bé -apte per a totes les butxaques- la Crepnova. I ha acabat proposant-nos acabar el dia pujant al Tramvia Blau i al Tibidabo a contemplar les millors vistes de la ciutat.\nEl xef ha acabat desitjant-nos que la festa serveixi per compartir taula amb amics i veïns, “els de sempre i els nouvinguts”. I emulant en Quim Masferrer: “Gervasiencs, sou molt bona gent. Visca la Festa Major!”


Catalunya ha rebut fins a l'octubre 908 milions d'euros del Fons de Liquiditat Autonòmic per pagar el deute amb els establiments\nRedacció i Agències 07.11.2014 10:27 h.\nPunt de venda en una farmàcia catalana\nEl ministeri d'Hisenda i Administracions Públiques ha lamentat que la Generalitat no va incloure pagaments de convenis de farmàcies a l'agost i setembre d'aquest any malgrat haver rebut 908 milions d'euros del Fons de Liquiditat Autonòmic (FLA) per aquests minoristes.\nEn una nota de premsa, el ministeri d'Hisenda ha assegurat que la Generalitat, de la mateixa manera que la resta de comunitats adherides a aquest mecanisme de liquiditat, proposa cada mes el destí del pagament als seus respectius proveïdors.\nLa Generalitat però ha matisat la informació d'Hisenda i ha especificat que l'agost sí que es va pagar la factura corresponent al juny del 2014 però que es va fer amb fons propis. El setembre sí que és cert que no es va pagar la factura corresponent al juliol tot i rebre 700 milions del FLA, però es remarca que només 145 milions estaven destinats a proveïdors, i que la resta eren per venciments i interessos del deute. A més es recorda que el juny es van pagar dues factures endarrerides, per la qual cosa s'afirma que en deu mesos s'han pagat deu factures de farmàcia.\nEl conseller d'Economia i Coneixement, Andreu Mas-Colell, ha lamentat que el Ministeri d'Hisenda "no faci constar" que la Generalitat paga una part de les depeses amb recursos propis. En el cas concret de les farmàcies, dues de les deu factures que s'han pagat fins a l'octubre han estat pagades amb recursos de la propia Generalitat.\nDes de la conselleria s'han lamentat els retards en els pagaments, però s'ha volgut fer constar que els terminis són similars als de fa un any. També s'ha anunciat que la factura de farmàcia corresponent al mes d'agost, que ascendeix a 101,4 milions d'euros, s'inclourà en el FLA del novembre.\nCatalunya ha rebut 908 milions d'euros del FLA per pagar les farmàcies, una xifra que representa un 13,45% del total que el govern espanyol ha abonat fins aquest mes d'octubre, 6.752 milions d'euros, mentre que el 34,7% ha estat destinada als proveïdors.


La justícia europea dona la raó a Espanya i veu “discriminatori” que les oposicions de la UE excloguin el castellà – El Iris.cat – Digital d'informació i cultura\nLa justícia europea dona la raó a Espanya i veu “discriminatori” que les oposicions de la UE excloguin el castellà El TGUE diu que les institucions europees no poden exigir només com a segona llengua l'anglès, l'alemany o el francès\n9 setembre, 2020 - by Bep Al·lès - Deixa un comentari\nACN Brussel·les .- El Tribunal General de la Unió Europea veu “discriminatori” que a les oposicions de la Unió Europea només s’exigeixi l’anglès, l’alemany o el francès com a segona llengua i que s’exclogui altres idiomes com el castellà o l’italià. Arran d’una queixa d’Espanya i Itàlia perquè unes proves només demanaven dominar com a segona llengua l’anglès, l’alemany o el francès, l’alt tribunal amb seu a Luxemburg ha anul·lat aquest dimecres les oposicions impugnades perquè no ho considera “justificat” ni “proporcionat”. Així, la justícia dona la raó a Espanya i conclou que amb aquesta limitació “s’afavoreix a determinats candidats”.\nL’anul·lació de la convocatòria en qüestió no pot afectar els funcionaris ja reclutats, segons el TGUE.\nImpugnació d’Espanya i Itàlia\nEl 2016 l’Oficina Europea de Selecció de Personal (l’EPSO) va publicar unes oposicions per tribar nous funcionaris de la Comissió Europea i de l’Oficina Antifrau de la UE. S’exigia que, a més de la llengua materna, els candidats tinguessin un nivell mínim B2 d’alemany, francès o anglès perquè aquests són els principals idiomes de treball en aquestes institucions. A més, el formulari de candidatura només es podia omplir en aquests idiomes.\nEspanya i Itàlia van impugnar aquestes oposicions davant del TGUE en considerar “discriminatori” i “arbitrari” els requisits lingüístics.\nIdiomes de comunicació\nA més de carregar-se la limitació de les tres llengües per passar les proves, el TGUE també defensa en la sentència que l’EPSO no pot limitar la seva comunicació amb els candidats a l’anglès, el francès i l’alemany.\nLa decisió del TGUE encara es pot recórrer en última instància al Tribunal de Justícia de la UE.\nEl consum d’ansiolítics il·legals augmenta a Europa arran de la pandèmia, segons l’agència europea de les drogues La popularització de la venda online i la crisi econòmica pot empitjorar les drogoaddiccions\nL’Eurocambra accelera el procés per activar el fons de recuperació Els eurodiputats reclamen un calendari clar i vinculant per als nous recursos propis\nArticle anterior L’impagament comercial augmenta un 16% durant el segon trimestre\nSegüent article Menorca suma 8 nous casos de COVID-19


1.Amb caràcter general, s'han d'anotar per l'ordre en què es reben, i dins del període de liquidació en què siga procedent efectuar la seua deducció.\n2.Per als subjectes passius que tinguen l'obligació de portar els Llibres registre de l'Impost a través de la Seu electrònica, s'establix a més un termini específic de remissió:\nLa informació corresponent a les factures rebudes, deure subministrar-se en un termini de quatre dies naturals des de la data en què es produïsca el registre comptable de la factura i, en tot cas, abans del dia 16 del mes següent al període de liquidació en què s'hagen inclòs les operacions corresponents.\nEl termini de remissió dels registres de facturació corresponents a factures rebudes rectificatives serà de quatre dies naturals a comptar des de la data en què es produïsca l'expedició o el registre comptable de la factura, respectivament.\nNo obstant això, en el cas que la rectificació determine un increment de l'import de les quotes inicialment deduïdes d'acord amb el disposat en el número 1r de l'apartat Dos de l'article 114 de la Llei del IVA, el termini serà el previst per al registre de les factures rebudes, és a dir, quatre dies naturals des de la data en què es produïsca el registre comptable de la factura i, en tot cas, abans del dia 16 del mes següent al període de liquidació en què s'hagen inclòs les operacions corresponents.\nAixí mateix, el termini per a la remissió dels pagaments de les operacions acollides al règim especial del criteri de caixa, serà de quatre dies naturals des que es produïsca el pagament corresponent.\nEs recorda que en la pàgina web de l'Agència Tributària es troba disponible l'eina «Calculadora de terminis per a la remissió dels registres de facturació» que indica la data límit per a remetre els esmentats registres, així com el període i exercici d'anotació al Llibre registre de factures rebudes per a cada una de les diferents claus de factures.


Compra't una 3DS i sigues feliç » pixelats.cat\nJa has llegit el titular, així que enlloc d’estar perdent el temps llegint-nos, perquè no surts de casa (que ja toca) i vas a comprar-te una 2DS XL?\nLa Nintendo 2DS XL és la portàtil perfecte pel retrogamer modern. –Calla gamarús si ja tinc una RaspberryPi i una GPD XD!- Tranquils, tot té una explicació. Sabeu que a dins de una GBA hi ha els components necessaris per executar els jocs de GameBoy oi? Sabeu que la PS2 conté a dins seu una PS1 oi? També sabeu que la NDS pot córrer de manera nativa tots els jocs de GBA? Exacte. Estem parlant de màquines que basen la retrocompatibilitat en conservar components de generacions anteriors, no pas en emulació. Què obtenim amb això d’evitar emulació i poder executar els jocs amb els seus processadors originals? Doncs que els jocs s’executen a la perfecció i es comporten exactament com han de fer-ho, com si els féssim servir a la seva màquina original, conservant fins i tot les caigudes de frames en els llocs on la màquina anava al límit. Un altre dels avantatges d’aquest tipus de retrocompatibilitat respecte a l’emulació és l’absència del maleït input lag (el retard que hi ha entre que toques un botó i que ho veus reflectit a la pantalla) que tant caracteritza a sistemes com una RaspberryPi + comandament bluetooth.\nDoncs com que sou molt espavilats (o com a mínim heu llegit el títol) ja deveu saber que avui parlarem de les possibilitats de retrocompatibilitat d’una 2DS XL (o qualsevol 3DS). Totes les màquines de la familia 3DS són retrocompatibles amb NDS i GBA, independentment de la diferència de potència que hi ha entre les primeres 3DS/2DS i les últimes. Durant tot l’article parlaré de la 2DS XL, perquè és la que jo tinc i és la que més m’agrada, però cal deixar clar que les capacitats per jugar NDS i GBA són idèntiques a totes les iteracions de hardware. OJU que això és cert amb la retrocompatibilitat de NDS i GBA, ja que quan parlem d’emulació (reproduir NES, SNES, GameBoy, MegaDrive, Master System, GameGear i Atari2600) si que és important tenir clar que les versions antigues perden capacitat.\nLa meva Nintendo 2DS XL i jo jugant plegats a la piscina mentres la gossa ens ignora.\nComencem per la part més fàcil, NDS. Podeu posar qualsevol joc de NDS a la vostra 2DS i jugar-lo a la perfecció, pel mateix forat que els jocs de 3DS. Si teniu por de malmetre els vostres jocs originals de NDS degut a l’inevitable desgast al que estem sotmesos les víctimes del pas del temps, esteu de sort, ja que gràcies al homebrew es poden executar les vostres còpies de seguretat de NDS! Si poseu una flashcard de NDS a la 2DS es comporta com una flashcard a una NDS (repeteixo, retrocompatibilitat). Si no teniu cap flashcard no us preocupeu, ja que gràcies al port de MicroSD de la màquina podreu carregar les vostres còpies de seguretat sense que faci falta hardware addicional.\nLa GameBoy Advance, quina meravella. Teniu raó, no hi ha port de GBA a cap versió de la 3DS, però per sort, podem tornar a recórrer al homebrew. Nintendo va abaixar el preu de la 3DS original molt abans del que estava previst, i per compensar als compradors precoços, va crear el programa d’embaixadors, amb el qual va regalar còpies digitals de 10 jocs de NES i 10 jocs de GBA als posseïdors de les primeres unitats de 3DS. Doncs bé, aquestes còpies digitals són les que han obert la porta a la retrocompatibilitat real de GBA a 3DS, ja que Nintendo les va dissenyar perquè s’executin els jocs en mode GBA aconseguint la fidelitat que busquem. Així doncs, gràcies al homebrew podem executar qualsevol còpia de seguretat de GBA en aquest mode d’alta fidelitat. Això és possible gràcies a que els processadors ARM11 i ARM9 que hi ha a la 3DS són evolucions de l’ARM7 de la GBA. L’explicació tècnica és més complexe, però no faré veure que ho sé explicar millor i així us estalvieu llegir coses que no enteneu.\nAviam si podeu fer això amb una Switch o una PS5!!\nCom ho faig tot plegat?\nÉs molt fàcil. Des de Pixelats us recomanem que jugueu a NDS utilitzant TWiLight Menu++ i a GBA utilitzant injects. Hi ha altres mètodes per ambdues consoles, però si jo us recomano aquests és perquè són els millors.\nAixò no és un tutorial de com instal·lar homebrew, però tampoc em costa res posar un enllaç al respositori de GitHub del projecte. TWiLight Menu++ és una bèstia de programa, fa el que vol amb la 3DS! El tema que ens ocupa és jugar a jocs de la Nintendo DS, però que sapigueu que a part d’això també ens permet jugar a NES, SNES, GB, GBC, MD, MS, GG… Si no sabeu què volen dir aquestes lletres ja podeu marxar d’aquest web, no l’he estat dissenyant perquè inútils així juguin amb el meu temps.\nVa que avui no toca parlar d’emulació, sinó d’executar NDS a la 3DS. Doncs molt senzill, foteu totes les vostres ROMs en una SD i avall! Si sou una mica curiosos veureu que podeu posar-hi totes les caràtules i així navegar entre els jocs serà més agradable. Més coses va. Si obriu un joc sense tocar cap opció el veureu ampliat per ocupar tota la pantalla inferior, i la superior tindrà pilarboxing (la pantalla superior de la NDS era 4:3 i la de la 3DS és 16:9). Aquesta és la opció preferida de la majoria de la gent, ja que ocupeu el màxim possible les pantalles però no es deforma la imatge. Com que TWiLight Menu++ té moltes opcions, també hi ha lloc per coses estúpides, com per exemple si voleu insultar els dissenyadors dels jocs i deformar la imatge superior perquè es posi en 16:9. Des del meu punt de vista és el pitjor que pots fer amb un videojoc retro, però per gustos colors… Per altra banda, si som gent refinada i quan entrem a TWiLight Menu++ deixem premut start, aquest s’obrirà en mode pixelperfect, és a dir, la imatge no s’ampliarà i la veurem exactament com ho veuriem a una NDS. Jo sóc un llepapixels i em posa ben catxondu aquest mode, ja que aconseguim molta qualitat d’imatge i eliminem el shimmering.\nEl shimmering és el nostre enemic. El shimmering és l’efecte que fa que veiem irregularitats en pantalles en moviment, ja sigui amb scroll horizontal o vertical. Aquest efecte és causat quan la imatge ha estat ampliada però la resolució no s’ha multiplicat per un nombre enter. Per exemple, la pantalla de la NDS és de 256×192 píxels. Si ampliem la imatge a 512×384, com que és exactament el doble, no tindrem aquest problema, però si és x1,5 i obtenim 384×288 si que hi haurà shimmering en les pantalles en moviment. La resolució de les pantalles de la 3DS és de 400×240 i 320×240, és a dir, és un 25% més gran pels que sabem multiplicar. Amb GBA ens passa quelcom similar, ja que funciona a 240×160 i en veure’s a pantalla completa es multiplica per 1,5. L’inconvenient de no poder duplicar tots els píxels sempre s’ha solventat afegint interpolació (inventar-se un píxel gris entre els píxels negres i blanc reals que si que formen part del joc), i el resultat és molt variat en funció del joc. Personalment crec que en els jocs de NES i SNES on pot haver-hi sprites amb graelles de 1px es crea una distorsió bastant evident, mentres que si juguem a jocs en 3D generalment ens costarà més trobar aquests artefactes.\nPer jugar als jocs de GBA el que farem és convertir les nostres còpies de seguretat a fitxer .CIA per instal·lar-los al homescreen de la nostra 2DS. Aquest sistema aprofita el que va crear nintendo amb el programa d’embaixadors que abans hem mencionat. Queda molt ben parit, ja que ens podem crear una icona i una miniatura en 3D del cartutx al que juguem. Quan entrem al joc aquest s’executarà a la pantalla superior, i a la inferior tindrem un missatge que fem desaparèixer tocant la pantalla. No hi ha cap mena d’opció per savestates (no estem emulant!!), però si volem tenir un mapeig diferent de botons el podem configurar quan creem el .CIA des del PC. L’execució dels jocs és sublim, i la mida de la pantalla de la 2DS XL és ideal per gaudir dels genials sprites de GBA sense tenir píxels com punys. -Però ens acabes de dir que el shimmering ens molesta i que la vida és una merda!- Cert, però com que la GBA té una paleta de colors molt ben parida, ens trobem menys sovint amb graelles o línies de 1×1 que puguin causar l’efecte. Tot i això, si el que voleu és tenir l’experiència GBA original tan sols heu d’obrir els jocs deixant premut start i els gaudireu en mode pixel perfect, és a dir, sense ampliar. La qualitat d’imatge serà immillorable, i espero que tingueu bé la vista.\nEls núvols de l’Empordà reflectits a la pantalla de la 2DS XL.\nFins ara hem parlat de la retrocompatibilitat de 3DS amb NDS i GBA degut a que el SoC ha anat evolucionant mantenint arquitectura, de manera que l’execució dels jocs era perfecte. Com que hem tocat tant TWiLight Menu++ com els injects, val la pena comentar que ambdós mètodes permeten també emular (ara si, emulació) jocs de NES, SNES, GameBoy, MegaDrive, Master System, GameGear i Atari2600, però com ja hem comentat abans, es tractaria d’emulació, no pas d’execució real (perdem l’alta fidelitat i guanyem funcions com els savestates). En tot cas, que us quedi clar que la possibilitat la teniu. Respecte a si fer-ho via inject o via TWiLight Menu++, va a gustos. Amb injects aconseguim veure els jocs amb icona al Menú de la 3DS i els obrim més ràpid, mentre que si els emulem dins de TM++ ens estalviem haver de crear l’inject des del PC (posem la rom a la MicroSD i avall). Personalment he tirat de inject per als pocs jocs que no són de GBA o NDS que tinc a la màquina, però si vols posar un romset de NES, és de bojos fer l’inject de tots els jocs (mentre que arrossegar el directori de roms a la tarja per jugar-los a TM++ és un minut).\nAra és el moment d’escriure aquest article perquè encara hi ha Nintendo 2DS XL NOVES a les botigues. No busqueu a Amazon o botigues de videojocs, aneu corrent a qualsevol supermercat gran tipus Carrefour i potser en trobeu de noves apilades a 99€! En cap cas heu de pagar-ne més de 120€, ja que crec que amb paciència la podreu trobar bé de preu abans de nadal, on poden començar a exhaurir-se les últimes unitats. Recordeu que tothom s’emporta les portàtils a fer caca i que mai, mai, mai sota cap concepte voleu una portàtil de segona mà!!\nA Pixelats estimem el retrogaming. Entenem el problema real que hi ha amb la preservació i conservació d’aquest art que tant estimem, però estem absolutament en contra de la pirateria. Si heu entès el contrari és que no heu sapigut interpretar bé les nostres paraules, així que ara ja queda clar.\nMarc Devesa says:\n15 de juliol de 2020 at 9:55\nBrutal!! A veure si així deixo de molestar al “jefe” i m’ho puc fer jo mateix!!\nJon 👌 says:\n15 de juliol de 2020 at 10:05\nQuant detall, quanta informació…. m’ha encantat!! Ara espero la segona part de l’article “Tutorial: Com piratejar la 2DS que t’has comprat a causa del meu article” 😎\n26 de gener de 2021 at 9:10\nDoncs ahir, arrel d’un magnífic video de MVG vaig mirar a quan surt una 2DS XL a Amazon… 300€!! A Game encara en queda alguna a 99€. Heu vist el port de Diablo per 3DS? <3\nTres nous Metal Slug!! Samurai Shodown Neo Geo Collection


Del 30 de novembre al 2 de desembre\nHop Processos focalitza la seva acció en facilitar processos de creació, d’investigació i de reflexió en l’àmbit de les danses urbanes. Durant dos dies el Mercat de les Flors acollirà artistes locals i internacionals que mostraran peces en procés de creació per mitjà de maquetes, sortides de residència o works in progress. El públic podrà accedir a les entranyes de la creació, conèixer de prop els artistes i participar en activitats de diàleg i d’anàlisi sobre el panorama actual.\nUn cap de setmana per capbussar-se en l’escena de les danses urbanes de la mà de projectes en plena ebullició, de la dansa que està per venir.\nEl Hop situarà una vegada més el Mercat de les Flors com a punt de trobada per a festivals i estructures europees que donen suport a la creació escènica de les danses urbanes, consolidant-se d’aquesta manera com a cita destacada d’àmbit internacional.


Com fer que el cor condueixi el cervell: COHERÈNCIA CARDÍACA\nCom fer que el cor condueixi el cervell: Coherència cardíaca, 20 de gener\npublicat a 17:31h a Associació, Campanya, Ciutat, Comerç, Conferencies, Cultura, turisme granollers\tper\tadmin\nUn entorn complicat i els nostres pensaments recurrents generen situacions, dominades per cervell, que activen un cicle pensament-emoció-acció-reacció que perjudica el nostre cor i, en conseqüència, tot el nostre organisme. Hi ha moltes evidències científiques que aquesta situació, quan es perllonga, provoca malalties físiques i mentals. La pandèmia, a més, ha intensificat, generalitzat i cronificat aquest problema.\nQuè passaria si fóssim capaços de fer que el nostre cor fos el vehicle que condueix el cervell i que regula els nostres pensaments recurrents? Sabeu que el cor té 40.000 neutines (una mena de neurones específiques del cor) i que emet el camp electromagnètic més potent del cos? Sabeu que el 80% de la informació va del cor al cervell i només el 20% del cervell al cor?\nDarrera aquestes evidències hi ha la coherència cardíaca i els seus beneficiosos efectes sobre la Salut, en majúscules, tant física com mental.\nGuillem Diaz Falo\nFacilitador, Formador, Escriptor, Màster en Neuroeducació Avançada\nAutor del llibre “Enfocada-Mente: 7 Neuro-herramientas para enfocar tu Mente”\nEconomista, ex-consultor, ex-especialista en urbanisme comercial, ex-professor de Macroeconomia a ESADE i a la Facultat d’Econòmiques de la Universitat Autònoma de Barcelona\nLloc de la Conferència: SALA FRANCESC TARAFA (Carrer de Corró, 47 de Granollers)\n👉 Aforament de 160 persones\n📆 Us animem a tots i totes a participar-hi el pròxim Dijous 20 de #gener a les 20:30 h del vespre ⚠ A la Sala Tarafa, C/ Corró, 47 📍 I també pel canal Instagram Live de #GranCentreGranollers 👈\n19è cicle conferencies, comerç, conferencies3punt0, cultura, el repte de ser persona, gran centre, granollers, guillem diaz, instagram live, sala tarafa, turisme, valles oriental


Somnis de Colors: mayo 2014\nSOMIEM JUNTS?BENVINGUTS a aquest blog d'Infantil. Aquí COMPARTIRE amb vosaltres experiències, projectes, recursos, dubtes, opinions... i tot allò que us interessi pel que fa a l'educació dels més petits.Així doncs, espero que aquest espai sigui alguna cosa més que un lloc d'intercanvi, un espai d'IL·LUSIONS comunes. 30 may. 2014\nPLÀSTICA A P - 3\nAquest és un petit recull de tot un curs a P-3 gaudint i aprenent de l'educació artística. Han estat uns mesos de compartir idees, crear, considerar, consensuar i realitzar. Un treball d'equip de les mestres i de la Tècnica d'Educació Infantil que considero productiu i molt enriquidor.\nTant els petits com els grans ens emportem experiències significatives per anys vinents.\nEls nens i nenes han experimentat amb la pintura tocant, estampant, fent\nproduccions amb diferents elements, modelant, puntxant, enganxant, estripant, arrugant, esquitxant... Propostes de millora? I tant que n'hi han! Cada vegada que fem alguna cosa aprenem dos o tres, tot, absolutament tot, és susceptible de millora. Així que, des del nostre humil treball us deixem aquesta mostra.\nPetits grans artistes from MarianaNavarroHe Tot i que ens hem tornat una mica turulatas fent fotos no estan reflectits tots els treballs. De l'arbre del mural, per exemple, que hem aprofitat per treballar les estacions de l'any, falta el de la tardor, que vam fer amb un munt de fulles dels colors d'aquesta estació. L'elaboració de les tapes d'àlbums també han format part del treball de plàstica però ja queden reflectides en altres entrades.\nEspero, com sempre, que us agradi.\nAquest trimestre hem fet una sortida d'un dia a la Granja Mas Baget. Aprofitant que estem treballant els animals de la granja i que han fet el projecte de Els Cavalls, hem trobat que aquesta sortida podia esdevenir molt significativa.\nDoncs bé, dit i fet, allà que hem anat amb tota la il·lusió. Hem realitzat el que allí anomenen Taller de Granja i les expectativas han estat complertas. Hem observat els animals de la granja: vaca, cabra, porquets, gallines , oques, paons... Ens hem trobat amb l'agradable sorpresa que havien molts neixements i hem pogut veure (i tocar) pollets, conillets... Com s'enfadaven les gallines quan han agafat els seus pollets!! Les oques tenien un pollet i el protegien molt, algunes encara estaven covant els ous i no ens deixaven apropar-nos, es clar. També hem vist alguns animals que portaven els seus fills a la panxa. Els nens han tingut algunes iniciatives espontànies, com ara fer un pont amb les seves cames per que pogués passar la tortuga. Alguns, al veure als companys agafar els naimalons, han perdut la por i s'han apuntat de seguida. També han pogut donar de menjar als animals. Hem xalat molt i molt!!\nHe de dir que estava tot molt ben organitzat i que els van explicar de manera molt adequada les característiques dels animals. Els petits? Es van portar fenomenal!!\nVa ser un dia excepcional, però com que una imatge val més que mil paraules, aquí teniu l'enllaç de l'escola amb les fotos de la sortida (cliqueu damunt de la imatge):\nDonem gràcies a les famílies per la seva col·laboració, tant a les sortides com al llarg del curs. Que esdevingui una realitat que l'educació dels infants és una tasca conjunta entre la família i l'escola és molt important. Gràcies, gràcies, gràcies.\nHe trobat aquest preciós llibre de poesia en castellà per els més petits (i per els no tan petits a qui agraden aquestes cosetes. Està escrit per diversos autors venezolans. M'ha agradat especialment i vull compartir-lo amb tots vosaltres. Conté poemes que ens parlen de la natura, els animals i les paraules. Editat per edicions Ekaré, el podem trobar tan en format digital com en llibre amb tapes dures. Les il·lustracions, d'Ana Carolina Palmero, són precioses i acompanyen molt bé als poemes. Gaudiu d'aquest regalet fent click a la imatge.


La Innoteca incorpora tres nous productes de l'Escola com a bones pràctiques innovadores. Escola d’Administració Pública de Catalunya\nLa Innoteca incorpora tres nous ...\nLa Innoteca incorpora tres nous productes de l'Escola com a bones pràctiques innovadores\nLa Innoteca ha reconegut el paper innovador de l'Escola d'Administració Pública de Catalunya incorporant sis productes i serveis nous al seu banc de bones pràctiques innovadores. Les tres noves pràctiques innovadores són projectes iniciats durant 2016 i 2017.\nEn aquesta ocasió les bones pràctiques reconegudes són:\nEquips motor: Són equips de treball multidisciplinaris, de participació voluntària i amb la missió d’impulsar, planificar i portar a terme tot un seguit d’accions que asseguressin l’assoliment exitós dels objectius establerts en el Pla Director de l'Escola d'Administració Pública de Catalunya (EAPC).\nPla de comunicació de l'EAPC: El Pla de Comunicació de l'Escola d'Administració Pública de Catalunya (EAPC) té com a principal objectiu garantir una planificació estratègica i una gestió eficaç de les activitats de comunicació i de les eines de difusió, tant des del vessant intern com extern de l’organització.\nEPuM: L'European Public Mosaic (EPuM). Open Journal on Public Service és una publicació periòdica íntegrament en anglès que té per objectiu contribuir al debat internacional sobre la gestió pública. De caire divulgatiu, l’EPuM vol consolidar-se com un canal de transferència d’informació i coneixement amb altres referents de països europeus i s’adreça especialment a professionals de l’Administració i gestors de serveis públics.\nAquestes bones pràctiques reconegudes enguany se sumen a l'Espai de la direcció pública que va rebre el mateix reconeixement de bona pràctica innovadora el 2015 i a sis pràctiques innovadores que enguany ja s'havien reconegut: #eapcOpenLab , "Diàlegs" , Microcursos, Joc d'Enric Prat de la Riba, "El Tauler de l'EAPC" i "En què et puc ajudar?".\nLa iNNOtECA consta d’un recull dinàmic d’experiències innovadores dutes a terme a l’Administració de la Generalitat de Catalunya i al seu sector públic. Així, és un espai de difusió que recull les activitats de l’Administració de la Generalitat de Catalunya que han permès introduir nous mètodes organitzatius, noves formes de treballar o noves formes de relació amb la ciutadania amb l’objectiu de millorar la prestació del serveis que li són propis.\nEls criteris que se segueixen en la consideració de si una pràctica o activitat es pot considerar d’innovació són fonamentalment els establerts al Manual d’Oslo, que és el referent en l’entorn de l’OCDE i totes les bones pràctiques innovadores que inclou la Innoteca estan validades per la Direcció General de Recerca de la Generalitat de Catalunya.\nL'Escola ja compta amb deu pràctiques innovadores des de 2015 a la Innoteca, posant de manifest el seu rol innovador en el marc de les administracions catalanes.


Ja es coneixen els rivals de les seleccions espanyoles d'hoquei herba per a Tòquio 2020 - Canal Terrassa\nJa es coneixen els rivals de les seleccions espanyoles d’hoquei herba per a Tòquio 2020\nLes seleccions espanyoles masculina i femenina d’hoquei herba ja coneixen els seus rivals als Jocs Olímpics de Tòquio 2020, després que la Federació Internacional hagi fet pública la composició dels diferents grups.\nEls RedSticks, enquadrats al grup “A”, tindran com a companys de viatge Austràlia, Argentina, Índia, Nova Zelanda i l’amfitrió, el Japó. Per la seva banda el combinat femení forma part del grup “B” amb Austràlia, Argentina Nova Zelanda, Xina i el Japó.\nTotes dues competicions es disputaran a l’Oi Hockey Stadium, instal·lació ubicada a la mateixa capital, entre el 25 juliol i el 7 d’agost. El sorteig del calendari de partits es coneixerà més endavant.\nTags: hockeyhoquei herbaredsticksRFEHTòquio 2020\nEl lliurament del Premi ITMA a Montserrat Rafel marca l’inici de la Setmana del Tèxtil


▷ ⭐Definició de rem⭐ - Significat, Exemples i Sinònims\nelcorrector.cat » Definició de rem\nDefinició de rem\nara pots trobar La definició i nombrosos exemples de com utilitzar la paraula rem, en aquesta web de rectificacions ortogràfiques pots trobar com es pot usar en un context real aquesta paraula i fer servir un dels sinònims que et recomanem de la llista completa que trobaràs aquí a més pots veure la seva Definició perquè et sigui moltíssim més fàcil entendre què significa rem.\nInstrument de vogar i de remar, consistent en una peça llarga i prima de fusta, amb un mànec en un extrem i una pala en l’altre, amb què es bat l’aigua.\nEsport nàutic consistent en la propulsió d’una embarcació que es desplaça utilitzant com a palanca rems que recolzen sempre en el bot.\nBastó de fusta emprat pels confiters per a remenar la pasta.\nFeina manual a fer.\nDirecció d’una casa, d’un negoci, d’una empresa.\nPart del bosc on es localitza la tallada.\nUnitat de mesura de l’efecte biològic de les radiacions, equivalent a la centèsima part d’1 sievert (símbol, rem).\n¿Cóm es diu rem en castellà? / ¿Cómo se escribre y se dice rem en catalán?\nSi vols saber com es diu en espanyol rem has de saber que la seva traducció és rem pots trobar en la nostra lloc web més exemples en català perquè et sigui més fàcil contextualitzar-la en espanyol.\nExemples de com utilitzar rem\nQuan es presenta un soroll de banda ampla, el mòdul REM440 comprova que el nivell del senyal sigui el més adequat.\nSi el sistema REM detecta una situació d’alarma, l’indicador REM brilla en vermell […] i en groc, emet dos sons i interromp […] la transmissió d’energia de RF.\nLa fase d’MOR / REM, també coneguda […] com «fase del somiar», és la fase del son en que el cervell està actiu.\nsi no mous els dos rems alhora, la barca no avançarà recta, sinó de costat.\nSegons el parer d’un expert, aquest problema es podria resoldre aplicant la jurisdicció in rem.\nrem en 2005 era un signe que l’empresa tornava a ser rendible durant el procés de reestructuració.\nEls somnis sovint […] succeeixen durant el son REM.\nPer representar aquests metamodels, NDT proposa una sèrie de […] sintaxi concretes que s’estén als patrons definits […] en la metodologia REM i als models web […] de la metodologia UWE.\nUn estudi dut a terme per la Xarxa Europea de […] Microfinances (REM) en 2005 va revelar […] que un 68% dels 110 programes analitzats […] es van crear el 2000 o més tard.\nEl 2007, els grups de treball van disseminar […] els resultats del seu treball durant les […] conferències de la REM a Berlín a l’abril, […] del MFC a Sofia al maig o de la CDFA a Ashford al juny.\nREM és una forma activa de son que no és […] tan profund com el somni NREM.\nLa uruguaiana va participar en la XXII […] Reunió Especialitzada de la Dona (REM) del Mercosur, la qual va comptar amb […] delegades dels països efectius […] i associats del bloc integrat per Argentina, Brasil , Paraguai i Uruguai.\nLa finalitat d’aquesta revisió va ser comparar l’efectivitat i […] la seguretat de la REM amb la gastrectomia […] per al tractament del CGT.\nLes investigacions es duran a terme ad rem i no ad personam, amb l’únic objecte de reunir fets.\nLa reunió va resultar en la formalització i l’avaluació d’un projecte amb l’Agència Espanyola de Cooperació Internacional de Desenvolupament (AECID) per enfortir la REM en la seva gestió interna i cap al Mercosur.\nA més de botigues, l’Office of Metropolitan Architecture (el […] despatx de l’arquitecte Rem Koolhaas) també […] dissenya passarel·les, llocs web, espectacles […] de moda, esdeveniments i fins samarretes per a la marca de moda italiana Prada.\nEl REM ens mostra per què […] ells són un Les millors bandes d’Amèrica amb el seu últim àlbum.\nrem posseeix la capacitat tècnica […] per fabricar els volums produïts abans de la reestructuració, malgrat la qual cosa es […] comprometen a limitar al 50% la seva producció de ferro colat per a instal·lacions industrials ia deixar de produir ferro fos per les centrals elèctriques eòliques.\nEls fabricants dels REM plantegen que […] són efectius per a espantar els mosquits i prevenir la malaltia.\nEl lloc de control actiu es selecciona amb la tecla LOC REM en el panell del Panell de Control.\nSegons una opinió, el dret del cessionari sobre els ingressos percebuts per concepte de crèdits cedits hauria […] considerar-se un dret in rem.\nel Jordi corre molt, té uns bons rems.\nPer canviar a Extern, prémer la tecla LOC REM.\nEs pot sol·licitar dels membres de les xarxa […] nacional de migració que contribueixin a les […] activitats de la REM, particularment […] en relació amb els articles 8 i 9.\nSi l’alarma REM persisteix, és possible que es […] requereixi més d’un elèctrode de retorn del pacient.\nLes fases […] de la son es presenten en un patró repetit de NREM seguit de MOR / REM.


Reempresa evita el tancament de 21 negocis durant el primer semestre de l’any i un total de 218 des del 2013 a les comarques gironines\nGirona.- El Centre de Reempresa de Catalunya ha evitat des del 2013 el tancament de 218 empreses a les comarques gironines, 21 de les quals durant el primer semestre d’aquest any.\nReempresa destaca que aquesta xifra representa tres casos d’èxit més que tots els registrats durant el 2019. Aquests resultats són fruit d’un conveni entre la patronal Cecot, Autoocupació i la Diputació de Girona per impulsar el mercat de compravenda de petites i mitjanes empreses a les comarques gironines.\nUn 35 % de les 218 empreses gironines que des del 2013 han reeixit gràcies a Reempresa són del sector hostaler; un 28%, de l’àmbit del comerç; un 16%, del sector serveis, i un 5%, de la indústria. El Centre de Reempresa de Catalunya calcula que aquests casos d’èxit acumulats han evitat la pèrdua de prop de 600 llocs de treball a la demarcació i han suposat una inversió induïda de més de 7,1 milions d’euros. Avui dia, estan adherits a Reempresa diversos ajuntaments i tots els consells comarcals de les comarques gironines.\nEl diputat de Promoció i desenvolupament econòmic local de la Diputació de Girona, Jordi Camps, qualifica “d’exitosos” els resultats obtinguts fins ara amb aquest conveni i destaca: “L’èxit del projecte ens encoratja a continuar treballant per afavorir el teixit empresarial de les comarques gironines i evitar la pèrdua de llocs de treball“.\nReempresa és un model consolidat d’emprenedoria i creixement empresarial, pel qual una persona emprenedora –el reemprenedor/a– agafa el relleu en la gestió d’una empresa ja existent i en compra la totalitat per continuar l’activitat. D’aquesta manera, el reemprenedor/a salvaguarda el patrimoni empresarial individual i col·lectiu per a fer-la créixer, sense haver de passar per la fase de crear-la.\nAquest relleu evita la pèrdua de capital econòmic i de coneixement especialitzat, a més d’actius intangibles, com ara els contactes, la posició de mercat o els hàbits de compra dels clients. Evita, a més, també la desaparició de llocs de treball i la disminució del creixement econòmic.\nD’altra banda, el president de la patronal Cecot i del Centre de Reempresa de Catalunya, Antoni Abad, ha volgut “agrair el compromís de la Diputació de Girona en treballar per afavorir la transmissió d’empreses a la demarcació i la tasca dels diferents consells comarcals i ajuntaments que ajuden a fer més accessible aquest servei“.\n2.400 negocis salvaguardats al conjunt de Catalunya\nReempresa, una iniciativa de la patronal Cecot i Autoocupació, va iniciar el servei l’any 2011 i des de llavors ha assolit més de 2.400 reempreses d’èxit a Catalunya, les quals han generat més de 109 milions d’euros d’inversió induïda i han salvaguardat més de 6.350 llocs de treball. En el conjunt del país, els negocis del sector comerç són els que generen més casos d’èxit representant el 35% del total de transmissions seguit del sector hostaler (31,5% del total) i dels serveis (27%).\nArxivat com a: Alt Empordà, Baix Empordà, Comerç, Serveis, Societat Etiquetat com a: Comarques gironines, comerç, Diputacio Girona, Emprenedoria, empresa, serveis, societat


Finalització curs Alfabetització de Dones – Amics del Nepal\nFinalització curs Alfabetització de Dones\nAlfabetització de dones (WLP) Programa de dones\nAmics del Nepal va començar 3 mesos de cursos d’Alfabetització de dones a Mahendranagar del 13 de desembre de 2017 al 15 de març de 2018. El curs va funcionar molt bé, i més de 40 dones van poder beneficiar-se del programa en els dos emplaçaments en que es va realitzar: les petites viles de Majhgaun i Gazar.\nLes dificultats en la vida privada de moltes d’aquestes dones fa que sovint algunes d’elles hagin d’abandonar els cursos a mitjes, mentre d’altres s’uneixen al curs un cop aquest ja ha començat. Però malgrat tenir una vida difícil i ocupada, amb les responsabilitats familiars i la feina al camp, la majoria de les dones que es van apuntar al curs el van seguir fins al final.\nEl gran pas endavant d’aquestes dones és que ara poden llegir i escriure. El canvi ha estat increïble si comparem el seu estat abans i després del programa, i aquest fet els dóna una major autonomia. Algunes d’elles fins i tot han començat a resoldre problemes matemàtics simples.\nEl 15 de març, un equip de joves del Projecte Jove d’Amics del Nepal, junt amb l’Anna Brunet, vice-presidenta de l’associació, i la Marina Viñas, van anar a Mahendranagar per tancar els programes. Allà es van distribuir els certificats per a les dones que van assistir al curs durant el tres mesos de duració.\nTotes les dones estaven molt contentes de l’oportunitat d’aprendre a llegir i escriure. Durant l’esdeveniment, les dones van cantar cançons, els joves van fer algunes activitats amb els nens i el coordinador del programa, Pramod Giri, va pronunciar unes paraules.\nAlgunes de les dones encara estan interessades a continuar el curs i passar al següent nivell, mentre d’altres continuaran estudiant a casa seva.\nAquest curs ha ajudat a algunes dones a obtenir un treball a curt termini i també ha contribuït a augmentar el seu estatut educatiu.\nUn cop acabat aquest curs, ja estem preparant el següent, que començarà ben aviat!!


La Fiscalia demana 32 anys de presó per a Duato i 27 per a Arias, i el marit d'ella també està acusat\n3 min. Barcelona 13/07/2020 22:41\n651x366 Ana Duato i Imanol Arias Ana Duato i Imanol Arias\nL'Audiència Nacional portarà a judici els actors Imanol Arias i Ana Duato per un frau milionari a Hisenda comès a través de societats instrumentals creades pel despatx Nummaria. L'objectiu hauria sigut evitar el pagament d'impostos per ingressos obtinguts amb la seva feina a la sèrie Cuéntame cómo pasó. El jutge del cas, Ismael Moreno, va dictar el passat 11 de juny la interlocutòria d'obertura del judici oral, a què ha tingut accés Efe i que ha avançat El Confidencial, després que la Fiscalia Anticorrupció presentés al març el seu escrit d'acusació.\nEl ministeri públic reclama per aquests fets 32 anys de presó a Ana Duato i 27 anys a Imanol Arias per 7 i 6 delictes fiscals, respectivament. Entre els 31 acusats que aniran a judici hi ha també el marit d'Ana Duato, Miguel Ángel Bernardeau, productor de la sèrie i per a qui la Fiscalia demana 18 anys de presó, així com el responsable de Nummaria, l'advocat Fernando Peña, que s'enfronta a la major petició del fiscal (298 anys de presó) per liderar la suposada organització criminal amb la qual es va cometre el frau.\nSegons l'escrit d'acusació de la Fiscalia, la quota defraudada per Imanol Arias en concepte d'IRPF en els exercicis del 2009 al 2015 va ser de 2,7 milions, dels quals fins al moment ha pagat 2,3 milions. Pel que fa a Duato, les quantitats defraudades entre 2010 i 2017 van arribar a 1,9 milions, dels quals ha tornat a Hisenda 838.000 euros. La Fiscalia sosté que "una part molt important dels clients del despatx Nummaria han utilitzat estructures societàries opaques dissenyades amb la finalitat d'evitar la tributació que hauria correspost a Espanya per l'obtenció de rendes provinents de tot tipus de negocis situats al nostre país".\nPer a Anticorrupció, "l'únic sentit d'aquesta estructura de frau" era intentar transformar una renda d'activitat professional per la feina dels dos actors "en una renda vitalícia, pretenent gaudir il·lícitament de la bonificació del 60% establerta per la norma per a aquest tipus de rendes". En la gestió de la complexa estructura societària, creada al despatx Nummaria, Imanol Arias va comptar amb la col·laboració de la seva germana Ana Isabel, per a la qual el fiscal demana gairebé 10 anys de presó.\nA més de la Fiscalia, l'Advocacia de l'Estat, en representació de l'Agència Tributària, demana per la seva banda 28 anys de presó per a Ana Duato i Imanol Arias per frau fiscal entre 2009 i 2015 i multes que sumen prop de 16 milions d'euros. Segons recorda el jutge en la interlocutòria, un cop que els acusats presentin els seus escrits de defensa, la causa s'elevarà a la sala penal per a l'assenyalament del judici.


Grúas Gavi - Empresa - Grúas autopropulsadas | Camiones grúa | Transportes especiales\nEnginyeria i Seguretat\nGRUAS GAVI (Keytane, S.L.), és una empresa de caràcter familiar fundada l'any 1965 i situada al Polígon Industrial de Constantí (Tarragona), és a dir, al centre del sector petroquímic i nuclear del Camp de Tarragona.\nLa nostra activitat és proporcionar un servei de grues hidràuliques autopropulsades de petit i gran tonatge, camions autocarregants i transports especials. Al seu torn estem vinculats a empreses internacionals per oferir el servei de grues de gelosia de gran tonatge.\nDes de la seva creació, fa més de 55 anys, hem anat evolucionant per a poder realitzar i oferir als nostres clients el millor servei i qualitat. El nostre parc de maquinària és un dels més moderns d'Espanya apostant constantment per la incorporació de les últimes novetats tecnològiques existents en el mercat. Disposem de les primeres màquines considerades ecològiques que incorporen uns motors de baixa contaminació acústica ideals per a realitzar treballs urbans o en recintes tancats.\nL'àmbit de treball de la nostra empresa és majoritàriament de caràcter local i regional, encara que també desenvolupem treballs en àmbit nacional. Abastem des de sectors com la construcció, passant pel sector petroquímic, obra pública i nuclears.\nLa confiança que porten dipositant els nostres clients des de fa més de 55 anys es deu fonamentalment al factor humà. Com a empresa considerem primordial l'equip humà i la formació dels nostres treballadors per a poder oferir un servei de qualitat, per aquesta raó, tots els operaris estan degudament formats per a la manipulació de càrregues, treballs en alçada, manipulació de maquinària, risc elèctric...\nD'altra banda, a les nostres instal·lacions, agents externs imparteixen cursos de formació al nostre personal ja que, apostem sempre per una formació constant. La nostra plantilla està composta per un gran equip de professionals amb una àmplia experiència en el sector.\nLa seguretat laboral és un tema molt important a tenir en compte a l'hora d'executar qualsevol activitat, per aquesta raó cada vegada s'exigeixen més protocols i valoracions de riscos. A GRUAS GAVI complim totes les normes de seguretat exigides per l'actual normativa, tant en la maquinària com en el nostre personal. Disposem d'un sistema integrat de prevenció de riscos (PRL) que ens proporciona seguretat i tranquil·litat a l'hora de realitzar les maniobres. Aquest sistema ens aporta les últimes actualitzacions de formació i informació. Com hem esmentat anteriorment, formem al nostre equip de professionals per a garantir que les maniobres siguin eficients i segures.\nCal destacar que hem desenvolupat un departament d'Enginyeria amb la finalitat d'estudiar les maniobres a realitzar, d'aquesta manera podem planificar detalladament tota la maniobra a través de simulacions per ordinador, presentar els projectes sol·licitats i realitzar els protocols pertinents amb la seva corresponent avaluació de riscos.\nTota la nostra flota de recursos tècnics disposa dels certificats assegurant que aquesta maquinària és apta per al desenvolupament de la seva activitat. La nostra maquinària està sotmesa a estrictes inspeccions per poder garantir al màxim el seu correcte funcionament a l'hora de realitzar un servei i augmentar així la seguretat per a qui la manipuli.\nA GRUES GAVI disposem d'un programa de manteniment rutinari de tota la maquinària on es realitzen tasques des de les més simples a les més complexes però que en un futur poden evitar grans problemes. Per a nosaltres un bon manteniment és primordial per a garantir un servei segur i de qualitat.\nGRUAS GAVI disposa del següents certificats:\nCompromís en Matèria de Seguretat en el Treball\nPolitica Prevenció Alcohol i Drogues\nPolitica Seguretat i Higiene al Treball\nUtilitzem cookies pròpies i de tercers per oferir una millor experiència i servei. Si continues navegant considerem que acceptes el seu ús.